1979 isch d Micheline Calmy-Rey i di Sozialdemokratische Partei vo Genf iiträte, wo si während zwei Amtsperiode präsidiert hät. Als Vertreterin im Grosse Rat hät sie sich vor allem de öffentliche Finanze gwidmet. Es isch drum nahe liegend, dass sie 1998 s Finanzdepartement übernaah hät, nachdem sie 1997 i d Genfer Regierung gwählt worde isch. Innert vier Jahre hät sie ihres Departement nachhaltig umstrukturiert. Derzue hät sie di erfolgriich Sanierung vo dr Genfer Kantonalbank iigleitet, wo z viil Kreditrisike iigange worde sind.